OzLabs/hebrew-wiki-articles huggingface dataset:
כרץ

כֶּרֶץ (שם מדעי: Ascaris) הוא סוג תולעת טפילית ממערכת התולעים הנימיות. התולעת הבוגרת שוכנת במעי הפונדקאי וגורמת למחלת הכרצת, כשהמין Ascaris lumbricoides מזהם בעיקר בני אדם והמין Ascaris suum מזהם בעיקר חזירים.

==היסטוריה==
ישנן עדויות לנוכחות ביצי כרץ בקופרוליטים המתועדים לתקופת הברונזה.

המין Ascaris lumbricoides נקרא בתחילה Lumbricus teres ותואר לראשונה בפרוטרוט על ידי אדוארד טייסון ב-1683. הסוג כרץ תואר כסוג שאליו משתייך מין זה על ידי קארולוס ליניאוס ב-1758. בשנת 1782 תיאר יוהאן אוגוסט אפרים גצה את המין Ascaris suum, לרבות הקשר שלו לחזירים. נוכח הדמיון הגנטי הרב בין שני המינים הללו, ישנם חוקרים הרואים בהם מין אחד.

==מורפולוגיה ותפקוד==
התולעת הבוגרת היא בעלת צורה גלילית וכישורית וצבעה לבן או ורדרד. הזכר מגיע לאורך של 15–30 ס"מ, בעוד הנקבה ארוכה יותר ומגיעה ל-20–35 ס"מ. דופן התולעת עשוי קוטיקולה, אפידרמיס ושריר.

הנשימה מתבצעת בפעפוע ומערכת העצבים כוללת טבעת עצבית ומיתר עצבים אורכיים רבים. הרבייה היא זוויגית בלבד.

==מחזור החיים==
מחזור החיים של הכרץ. (1) תולעים בוגרות במעי הדק. (2) ביצי התולעת מופרשות בצואה. (3) התפתחות הפגית. (4) אכילת אדמה או ירקות מזוהמים בביצים. (5) בקיעת הפגיות במעי הדק וחדירת דופן המעי לדם. (6) נדידת התולעים לריאות. (7) בליעה חוזרת של הפגיות.]]
הנקבה הבוגרת מטילה במעי המאכסן כ-200 אלף ביצים מדי יום, ואלה מופרשות בצואה אל הקרקע ויכולות להישאר בה במשך חודשים ושנים. בעוד שהביצים שאינן מופרות לא זוכות להתפתח, הביצים המופרות מתפתחות לכדי פגיות, אשר בוקעות במעי הדק לאחר אכילתן. משבוקעות הפגיות הן חודרות דרך דופן המעי אל כלי הדם המתנקזים לווריד שער הכבד ומגיעות אל הכבד, שם הן משילות את הקוטיקולה. מהכבד, לאחר כשבוע מבליעת ביצי התולעת, הפגיות נודדות עם זרם הדם אל הריאות. בריאות הפגיות חודרות לחלל הנאדיות וממשיכות לנדוד במעלה עץ הסמפונות וקנה הנשימה לעבר מכסה הגרון, אז הן נבלעות חזרה ומגיעות שוב למעי הדק, כעשרה ימים לאחר תחילת הזיהום. במעי הדק הפגיות הופכות לתולעים בוגרות, שם הן יכולות לחיות במשך שנה עד שנתיים, כשלאחר כחודשיים–שלושה מעת הזיהום התולעים מטילות את ביציהן.

==גורם מחלה==

הכרץ, על פי רוב מהמין Ascaris lumbricoides, גורם למחלה באדם, אשר כתלות בשלב ההתפתחותי של התולעת מביאה לביטויי מחלה שונים. בשלב החריף, לאחר בקיעת הביצים המעי ועם נדידת הפגיות בגוף, הפגיות מעוררות תגובת רגישות יתר מסוג I ותגובה חיסונית מסוג 2 עם ייצור מוגבר של נוגדנים מסוג IgE ואאוזינופיליה, עד כדי ביטויים של דלקת ריאות אאוזינופלית, תסמונת לפלר ואסתמה.

בשלב הכרוני התולעים הבוגרות במעי, בפרט אם עומס התולעים גבוה, מתחרות על חומרי המזון במעי ועלולות לגרום לאיבוד חלבונים ולמחסור בוויטמין A, כמו גם לאנמיה, שיכולה להיות מוסברת על ידי הדלקת הכוללת במעי ודימום מדרכי העיכול העליונות. התולעים עצמן, הגם שהן עשויות להגן מפני זיהומי מעיים אחרים, משנות את המאזן החיידקי במעי ועלולות לנוע ולגרום לדלקות באתרים שונים במערכת העיכול, כגון התוספתן, כיס המרה, הלבלב והקיבה. ריבוי התולעים גם עלוול לגרום לחסימת מעיים, או התפשלות מעיים בילדים.

כחלק ממנגנוני ההגנה של הכרץ, הוא מפריש מעכבים של אנזימי עיכול ופרוטאזות אחרים שמקורם בתגובה החיסונית. דוגמה לכך היא האנזים מעכב קרבוקסיפפטידאז (ACI), אשר נקשר לאתר הפעיל של מטאלוקרבוקסיפפטידאזות, ובכך חוסם את הביקוע של חלבוני התולעת. באותו אופן מעוכב האנזים טריפסין.

הטיפול במחלה הוא על ידי תרופות אנטיהלמינתיות, כגון אלבנדזול או מבנדאזול.

==קישורים חיצוניים==

==הערות שוליים==
ציגה דוגומה

ציגה דוגומה (נולדה ב-23 בפברואר 2001) היא אתלטית אתיופית, אלופת עולם באולם (גלאזגו 2024) בריצת 800 מטר.

== ביוגרפיה ==
דוגומה נולדה באתיופיה.

=== 2022 ===
באליפות אפריקה שנערכה באוגוסט בפור לואי שבמאוריציוס סיימה במקום 12 בריצת 400 מטר בתוצאה של 56.23 שניות. בנוסף, סיימה במקום חמישי בריצת שליחות 4x400 מטר בתוצאה של 3:47.31 דקות, ובמקום שישי בריצת שליחים 4x400 מטר משולב בתוצאה של 3:31.50 דקות.

=== 2024 ===
==== אלופת עולם באולם ====
באליפות העולם באולם שנערכה במרץ בגלאזגו שבממלכה המאוחדת זכתה במדליית זהב בריצת 800 מטר בתוצאה של 2:01.90 דקות, לפני ג'מה ריקי מהממלכה המאוחדת (2:02.72 דקות) ונואלי יאריגו מבנין (2:03.15 דקות). בשלב חצי הגמר קבעה שיא אישי חדש של 1:58.35 דקות.

== שיאים אישיים ==
=== אצטדיון ===
* ריצת 400 מטר: 54.43 שניות (2022)
* ריצת 800 מטר: 1:59.40 דקות (2023)

=== אולם ===
* ריצת 800 מטר: 1:58.35 דקות (2024)
== קישורים חיצוניים ==

קטגוריה:אתלטיות אתיופיות
קטגוריה:רצות 800 מטר
קטגוריה:רצות למרחקים בינוניים
קטגוריה:אלופות עולם באתלטיקה
קטגוריה:ילידות 2001
ג'ורדי בימיש

ג'ורדי בימיש (באנגלית: Geordie Beamish; נולד ב-24 באוקטובר 1996) הוא אתלט ניו זילנדי, אלוף עולם באולם (גלאזגו 2024) בריצת 1500 מטר.

== ביוגרפיה ==
=== 2022 ===
באליפות העולם באולם שנערכה בבלגרד שבסרביה במרץ סיים במקום עשירי בריצת 3000 מטר בתוצאה של 7:46.91 דקות.

באליפות העולם שנערכה ביוג'ין שבאורגון, ארצות הברית, ביולי, סיים במקום 23 בריצת 5000 מטר בתוצאה של 13:36.86 דקות.

=== 2023 ===
באליפות העולם שנערכה בבודפשט שבהונגריה באוגוסט סיים במקום חמישי בריצת 3000 מטר מכשולים בתוצאה של 8:13.46 דקות.

=== 2024 ===
==== אלוף עולם באולם ====
באליפות העולם באולם שנערכה בגלאזגו שבממלכה המאוחדת במרץ זכה במדליית זהב בריצת 1500 מטר בשיא אישי חדש של 3:36.54 דקות, לפני קול הוקר (3:36.69 דקות) והובס קסלר (3:36.72 דקות), שניהם מארצות הברית.

==קישורים חיצוניים==

קטגוריה:אתלטים ניו זילנדים
קטגוריה:אלופי עולם באתלטיקה
קטגוריה:רצים למרחקים בינוניים
קטגוריה:רצים למרחקים ארוכים
קטגוריה:רצי מכשולים
קטגוריה:שיאני עולם ניו זילנדים
קטגוריה:ניו זילנדים שנולדו ב-1996
הלמה של יונדה

הלמה של יונדה היא תוצאה יסודית בתורת הקטגוריות המראה כיצד אובייקט בקטגוריה נקבע לפי המורפיזמים ממנו לשאר האובייקטים בקטגוריה.

==פונקטורים יציגים וניסוח לא פורמלי==

תהא <math> \mathcal{C} </math> קטגוריה ויהא <math> c </math> אובייקט ב-<math> \mathcal{C} </math>. ההעתקה

<math> h_c:\mathcal{C} \rightarrow (Sets) </math>

המוגדרת על ידי <math> h_c(d)= Hom_\mathcal{C}(c,d) </math> מגדירה פונקטור בין <math> \mathcal{C} </math> לבין הקטגוריה של קבוצות. גרסה חלקית של הלמה של יונדה אומרת שכל המידע שיש על האובייקט <math> c </math> נמצא בפונקטור <math> h_c </math>. בניסוח מדויק יותר, הטענה היא שההעתקה <math> c\mapsto h_c </math> מהקטגוריה <math> \mathcal{C} </math> לקטגוריה <math> Func(\mathcal{C},(Sets)) </math> של פונקטורים מ-<math> \mathcal{C} </math> לקטגורית הקבוצות היא שיכון (פונקטור מלא ונאמן), כלומר שההעתקה

<math> Hom_\mathcal{C}(c,d) \rightarrow Nat(h_c,h_d) </math>

היא חד חד ערכית ועל.

הניסוח המלא מאפשר להחליף את הפונקטור <math> h_d </math> בפונקטור כללי.

==ניסוח פורמלי==

תהא <math> \mathcal{C} </math> קטגוריה, יהא <math> c </math> אובייקט של <math> \mathcal{C} </math>, ויהא <math> F </math> פונקטור מ-<math> \mathcal{C} </math> לקטגורית הקבוצות. אזי יש איזומורפיזם טבעי

<math> Nat(h_c,F) \cong F(c) </math>

==קישורים חיצוניים==
https://www.math3ma.com/blog/the-yoneda-lemma

קטגוריה:תורת הקטגוריות
5מינוסט

5מִינוּסְט (באסטונית: 5miinust, נהגה באסטונית "ויס מינוסט"; בתרגום לעברית: חמישה מינוסים) היא להקת היפ הופ אסטונית, שהוקמה בכפר וסו ב-2015. חבריה הם כריסטיאן יקובסון, מיהקל טאם, קרל קיבאסטיק, פבל בוטצ'רוב ופריט תומסון.<ref></ref><ref></ref><ref></ref><ref></ref><ref></ref> בשנת 2023 עזב בוטצ'רוב את הלהקה, והחל בקריירת סולו תחת שם הבמה "גיימבוי טטריס".

הקבוצה ייצגה את אסטוניה באירוויזיון 2024 לצד הצמד פולופ עם השיר "". הם הגיעו למקום ה-20 עם 37 נקודות.

== היסטוריה ==
5מינוסט נוסדה בכפר וסו שבמחוז לאנה-וירו. בשנת 2017 הוציאה את שירה הראשון, "Erootikapood", שהגיע למקום השני במצעד הפזמונים השבועי של אסטוניה. ב-2018 הפכה למוקד התעניינות רב מצד כלי התקשורת באסטוניה לאחר ששני אלבומיה, Korralik Saavutus - Aasta Plaat (2016) ו-Rämmar (2017), דורגו במקום ה-16 וה-12 בהתאמה במצעד האלבומים האסטוני.<ref></ref> בסוף אותה שנה נמנו בין האלבומים המצליחים ביותר של 2018.<ref></ref> באותה שנה הוציאה הלהקה את הסינגלים "Jõul" ו-"Aitäh". בשנת 2019 הוציאה הלהקה לאור את "Aluspükse" עם נובלו, שדורג בראש מצעד האסטי טיפ-40 במשך שישה שבועות רצופים – השיר השלישי הנמכר ביותר במדינה לאותה שנה. בד בבד חתמה הקבוצה על חוזה הקלטות בסניף הבלטי של יוניברסל מיוזיק גרופ.<ref></ref> תחת חברת תקליטים זו הוציאה את "Paaristõuked", "Peo lõpp" ו-"Loodus ja hobused" – שלושתם הגיעו למקום הראשון באסטי טיפ-40.<ref></ref><ref></ref><ref></ref>

בשנים 2020 ו-2022 זכו בפרס "אמן השנה" בפרסי המוזיקה האסטונית.<ref></ref><ref></ref>

בנובמבר 2023 חברה הלהקה לפולופ, ויחד הן זכו בקדם האסטוני לאירוויזיון 2024, Eesti Laul, עם השיר "".<ref></ref> בסוף מופע חצי הגמר הוכרז כי אסטוניה סיימה את הערב בין עשרת המדינות שהעפילו לשלב הגמר. מאוחר יותר התברר כי אסטוניה דורגה במקום השישי עם 79 נקודות. אסטוניה הגיעה בגמר למקום ה-20 עם 37 נקודות, 4 נקודות מהשופטים ו-33 נקודות מהקהל.

== דיסקוגרפיה ==
=== אלבומי אולפן ===
* 2016: Korralik Saavutus – Aasta Plaat
* 2017: Rämmar

=== אלבומים משותפים ===
* 2024: Kannatused ehk külakiigel pole stopperit

=== מיני-אלבומים ===
* 2018: Niid for Spiid
* 2021: Kõik on süüdi

== קישורים חיצוניים ==

== הערות שוליים ==

קטגוריה:להקות אסטוניות
קטגוריה:זוכי אסטי לאול
קטגוריה:משתתפי אירוויזיון 2024
קטגוריה:נציגי אסטוניה באירוויזיון
קטגוריה:להקות שהוקמו בשנת 2015
3 שירים

"3 שירים" (או "שלושה שירים") היא סדרת תעודה ישראלית ששודרה בכאן 11 בהשראת ההסכת "שיר אחד". הסדרה נוצרה על ידי כרמית אייל, נדן פינס ופיטר רוט. הסדרה מתעמקת בפסיפס העשיר של המוזיקה הישראלית, החל מנכסי צאן ברזל ועד להיטי פופ עכשוויים. באמצעות אוסף שירים, שלכל אחד סיפור ייחודי משלו, שואפת הסדרה לספר את תולדות החברה והתרבות הישראלית. על ידי חקירת המקורות, המשמעויות וההשפעות שמאחורי השירים הללו, הסדרה מציעה לצופים הבנה מעמיקה יותר של המוזיקה הישראלית והקשר שלה לתולדות המדינה.

עם התמקדות בסיפור סיפורים, הסדרה חושפת את הנרטיבים שמאחורי שירים ישראלים איקוניים, ושופכת אור על הפרטים, המקומות והרגעים שעיצבו את יצירתם. באמצעות נקודות מבט שונות, לרבות תיעודים היסטוריים, תרבותיים ואישיים.

== פרקים ==

== קישורים חיצוניים ==

* 

קטגוריה:תוכניות טלוויזיה ישראליות
קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2022
קטגוריה:כאן 11: תוכניות וסדרות
קטגוריה:מוזיקה ישראלית: סרטים תיעודיים
הרי קמלמן

הרי קמלמן (24 בנובמבר 1908 – 15 בדצמבר 1996) היה מחבר ספרות בלשית אמריקאי ופרופסור לאנגלית. היה יוצרו של הרב הפיקטיבי דוד סמול.

== ביוגרפיה ==
הרי קמלמן נולד למשפחה יהודית בבוסטון, מסצ'וסטס, בשנת 1908.

לאחר קבלת תואר ראשון בספרות אנגלית מאוניברסיטת בוסטון ותואר שני באנגלית מהרווארד, הוא לימד במספר בתי ספר לפני מלחמת העולם השנייה.

במהלך המלחמה עבד קמלמן כמנהל שכר בצבא ארצות הברית בבוסטון ולאחר מכן עבור מנהל נכסי מלחמה. לאחר המלחמה, הוא היה סופר עצמאי ואיש עסקים פרטי. בשנת 1963 הוא הפך לעוזר פרופסור לאנגלית במכון הטכנולוגי ע"ש בנימין פרנקלין בבוסטון. בשנות ה-60 היה עוזר פרופסור בבוסטון סטייט קולג'.

קמלמן מת בשנת 1996, בגיל 88, במרבלהד, מסצ'וסטס.

== כתיבה ==
קריירת הכתיבה של קמלמן התחילה עם סיפורים קצרים עבור מגזין המסתורין של אלרי קווין סביב פרופסור ניקי וולט שעבד בקולג' בניו אינגלנד, ממש כמו הרי קמלמן עצמו. הסיפור הראשון, "[http://www.101bananas.com/library2/ninemile.html The Nine Mile Walk]", נחשב לקלאסיקה.

סדרת "הרב סמול" החלה בשנת 1964 עם פרסום יום שישי הרב ישן עד מאוחר, שהפך לרב מכר ענק, הישג קשה לתעלומה דתית, וזיכה את קמלמן ב-1965 פרס אדגר לרומן הראשון הטוב ביותר. ספרי הרב סמול הם לא רק תעלומות, אלא גם תיאורים נרחבים של היהדות קונסרבטיבית.

== טלוויזיה וסרטים ==
קמלמן קיבל גם 35,000 דולר עבור זכויות הסרט יום שישי הרב ישן מאוחר, עיבוד המיועד לטלוויזיה ששודר ב-NBC בשנת 1976. בסרט כיכב ארט קרני כצ'יף לניגן וסטוארט מרגולין בתור הרב סמול. סדרת טלוויזיה קצרת מועד, הרב של לניגן, שהוצגה כחלק מסדרת Mystery Movie של NBC בינואר 1977, הייתה מבוססת על סדרת הספרים. ארט קרני גילם את צ'יף לניגן עם ברוס סולומון בתור הרב סמול.

בשנת 2003, הבמאי אלווארו ברכנר צילם עיבוד של The Nine Mile Walk בטולדו שבספרד. הסרט הוצג ביותר מ-100 פסטיבלי קולנוע בינלאומיים וזכה במספר פרסים.

== ביבליוגרפיה ==
===סיפורי ניקי וולט===
# "ללכת תשע מייל" - 1947
# "איש הקש" - 1950
# "מלומד עשר" - 1952
# "סיום משחק" - 1950
# "פעם אחר פעם (האיש עם שני שעונים)" - 1962
# "קומקום התה השורק (קערת אדלפי)" - 1963
# "מקרה הלחם והחמאה (סיפור חורף)" - 1962
# "האיש על הסולם" - 1967
* כל הסיפורים נאספו בספר ללכת תשע מייל - 1967

=== ספרי הרב סמול ===
# יום שישי הרב ישן עד מאוחר - 1964, תורגם לעברית תחת השם הרבי איחר בליל שבת, תורגם לעברית: פ. דן (פנחס דנציגר), רמדור, 1976
# בשבת הרב היה רעב - 1966
# יום ראשון הרב נשאר בבית - 1969, תורגם לעברית: ישראלה דורי, רמדור, 1976
# יום שני המריא הרב - 1972. תורגם לעברית תחת השם ביום שני הרבי טס לישראל, תרגום: נוגה שמש, רמדור, 1977
# יום שלישי הרב ראה אדום - 1973
# ביום רביעי הרב נרטב - 1976
# יום חמישי יצא הרב - 1978
# שיחות עם הרב סמול - 1981 (דיאלוג על יהדות עם זוג צעיר שהרב סמול פגש בחופשה)
# יום אחד הרב יעזוב - 1985
# יום בהיר אחד הרב קנה צלב - 1987
# היום בו התפטר הרב - 1992
# ביום ההוא עזב הרב את העיר - 1996

===עיון===
* היגיון בריא בחינוך - 1970

==קישורים חיצוניים==
* 

קטגוריה:סופרים יהודים אמריקאים
בדרכים עם צופית גרנט ושולי רנד

בדרכים עם צופית גרנט ושולי רנד היא תוכנית תעודה ישראלית בת שלושה פרקים ששודרה ברשת 13.

בסדרה, צופית גרנט ושולי רנד יוצאים למסע ברחבי ישראל בעקבות משפחות שאיבדו את יקיריהם במהלך מתקפת הפתע על ישראל.<ref></ref>

== פרקים ==

==הערות שוליים==

קטגוריה:תוכניות טלוויזיה ישראליות
קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2023
קטגוריה:רשת: תוכניות וסדרות
קטגוריה:מלחמת חרבות ברזל בתרבות
הבלתי חשובים

הבלתי חשובים היא תוכנית תעודה ישראלית העוסקת בסיפורים של אירועים היסטוריים קטנים ולא ידועים. פרקי התוכנית מלווים בקריינות של דרור קרן. התוכנית משודרת החל מ-15 באפריל 2021 בכאן 11.

== סקירת הסדרה ==

== פרקים ==
=== עונה ראשונה (2021) ===

=== עונה שנייה (2022) ===

=== עונה שלישית (2023) ===

=== עונה רביעית (2024) ===

== פרסים ומועמדויות ==
{| class="wikitable"
! שנה
! טקס
! קטגוריה
! מועמדות
! תוצאה
|-
! rowspan="2" | 2022
| rowspan="2" |לטלוויזיה לשנת 2021}}
|
|
|
|-
| 
|
|
|-
! 2023
| לטלוויזיה לשנת 2022}}
|
|
|
|-
! rowspan="4" | 2024
| rowspan="4" |לטלוויזיה לשנת 2023}}
|
|
|
|-
|
|אלירן פלד
|
|-
|תחקיר בסדרה תיעודית
| 
|
|-
| 
|נין חזן, יצחק לינדנר
|
|}

== הערות שוליים ==

קטגוריה:תוכניות טלוויזיה ישראליות
קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2021
קטגוריה:כאן 11: תוכניות וסדרות
הליוס (גשושית)

הליוס (באנגלית:Helios 1/Helios 2) הוא שמם של זוג גשושיות לחקר השמש. זו הייתה משימה משותפת של המרכז הגרמני לחקר החלל ונאס"א. הגשושיות שוגרו לחלל בשנת 1974 ו-1976 יפעלו מספר שנים.

==תיאור המשימה==
הגשושיות נבנו כפרויקט משותף כאשר המרכז הגרמני לחקר החלל מימן כ-70% מהפרויקט והיתר היה במימון של נאס"א. הגשושיות נבנו בגרמניה והיו הגשושיות הראשונות שעזבו מסלול סביב כדור הארץ ונבנו מחוץ לארצות הברית או ברית המועצות.

משקל הגשושיות היה כ-370 ק"ג. על הגשושית היה מותקן פאנל סולארי שסיפק 240 ו"ט. הבעיה המרכזית הייתה להבטיח קירור הפאנל ומערכות הגשושית בזמן התקרבות לשמש. ללא נקיטת פעולות מיוחדות הטמפרטורה הייתה צפויה להגיע ל-370 מעלות. היה צורך להגביל אותה ל-165 מעלות בלבד.

מערכות תקשורת של הגשושיות איפשרו קשר עם תחנות קרקע של נאס"א.

על הגשושיות הותקנה מערכת ממוחשבת שהייתה יכולה לקלוט 256 פקודות. היקף זיכרון מחשב היה 500 קילובייט (היקף גדול לטכנולוגיה שהייתה נגישה באותה תקופה). שימוש בזיכרון זה היה נחוץ במיוחד בזמן התקבצות.

על הגשושיות הותקנו 10 מכשירים מדעים בתחומים שונים.

במהלך פעילותם התקבלו נתונים רבים על פעילות השמש.
מסלול הגשושית
==הליוס 1==
הגשושית שוגרה ב-10 בדצמבר 1974 מכן שיגור מס' 41 בנמל החלל קייפ קנוורל בעזרת משגר מדגם טיטן 3E.

לאחר 192 ימים של טיסה הגשושית התייצבה במסלול המיועד. בפברואר 1975 היא עברה קרוב לשמש וטמפרטורה בחלקים מסוימים הגיע ל-127 מעלות. בהתקרבות השנייה ב-21 בספטמבר הטמפרטורה הגיעה ל-132 מעלות וחלק מהמכשירים נפגעו. ב-17 באפריל 1976 היא עברה במרחק 43.432 מיליון ק"מ מהשמש בלבד.

הגשושית פעלה כ-10 שנים. הקשר האחרון היה ב-10 בפברואר 1986.

==הליוס 2==
הגשושית שוגרה ב-15 בינואר 1976 מכן שיגור 41 בנמל החלל קייפ קנוורל בעזרת משגר מדגם טיטן 3E. על בסיס הניסיון שנצבר בגשושית בוצעו מספר שיפורים.

לאחר 187 ימים של טיסה הגשושית התייצבה במסלול המיועד. בפברואר 1975 היא עברה קרוב לשמש וטמפרטורה בחלקים מסוימים לטמפרטורה גבוהה מזו שנרשמה בגשושית "הליוס 1" ב-10 מעלות. בהתקרבות השנייה ב-21 בספטמבר היא עברה במרחק 46.500 מיליון ק"מ מהשמש בלבד.

הגשושית פעלה כ-4 שנים. הקשר האחרון היה ב-3 במרץ 1980.

==קישורים חיצוניים==

*[http://www2.mps.mpg.de/de/projekte/helios/#e8#e8 תיאור משימה באתר מכון מקס פלנק]
* [https://science.nasa.gov/mission/helios-1/ תיאור גשושית הליוס 1 באתר נאס"א]
* [https://science.nasa.gov/mission/helios-1/ תיאור גשושית הליוס 2 באתר נאס"א]

קטגוריה:לוויינים אמריקאיים
קטגוריה:לוויינים גרמניים
אופדסיטיניב

אופדסיטיניב (שם באנגלית: Upadacitinib) היא תרופה לטיפול בדלקת מפרקים שגרונית. אופדסיטיניב אושרה לשימוש ע״י מנהל המזון והתרופות האמריקאי (FDA) באוגוסט 2019 למניעת התקדמות מחלת הדלקת מפרקים שגרונית. אופדסיטיניב נמכרת בישראל תחת השם המסחרי רינבוק (Rinvoq).

==שימוש רפואי==
אופדסיטיניב היא תרופה דור שני ממשפחת מעכבי האנזים (Janus Kinase (JAK. התרופה אושרה במקור ע״י ה-FDA לטיפול בדלקת מפרקים שגרונית פעילה, ודלקת מפרקים פסוריאטית פעילה, אצל חולים אשר לא מגיבים, או פיתחו סבילות לתרופה אחת או יותר ממשפחת ה-Disease-modifying antirheumatic drugs (DMARDs) כמו חוסמי (Tumor necrosis factor (TNF. באירופה, אופדסיטיניב יכולה לשמש כטיפול יחיד או משולב עם התרופה מתוטרקסט (Methotrexate).<ref name=":0" /><ref name=":1"></ref>

בנוסף למחלות הנ״ל, אופדסיטיניב עוזרת גם לחולים בגילאי 12 ומעלה עם דלקת עור אטופית שאינה מאוזנת עם טיפולים סיסטמיים אחרים, או שאין נגדה טיפולים נוספים.<ref name=":1" /> התוויה נוספת לתרופה היא דלקת חוליות מקשחת, ו-radiographic axial spondyloarthritis שאין להם תגובה מספקת לטיפול הרגיל.<ref name=":1" /> כמו כן, אופדסיטיניב משמשת לטיפול בקוליטיס כיבית, כמו גם לחולי קרוהן במבוגרים בדרגה בינונית עד קשה עם סבילות לטיפול הרגיל או לתרופות ביולוגיות, לדוגמה חוסמי TNF אחד או יותר.<ref name=":1" />

התרופה ניתנת דרך הפה והיא בעלת מנגנון שחרור ממושך<ref name=":1" />.

==מנגנון פעולה==
מנגנון הפעולה של אופדסיטיניב (Upadacitinib) הוא עיכוב אנזימים ציטופלזמיים ממשפחת Janus kinases (JAks). משפחת אנזימים זו מכילה ארבע טירוזין קינאזות (JAK1, JAK2, JAK3 ו-TYK2) המעורבים בתהליך של מחלות דלקתיות בתיווך מערכת החיסון. אנזימי ה-JAK מתווכים את מסלול העברת האותות JAK-STAT בתגובה להפעלת הקולטנים על ידי פקטורי גדילה ו-ציטוקינים. תפקיד של JAKS להעביר אותות על ידי זרחון והפעלת פקטורי שעתוק STATs, ויסות ביטוי גנים והשפעה על ההמטופואזה ותפקוד תאי מערכת החיסון. אופדסיטיניב (Upadacitinib) מונעת זרחון והפעלה תוך תאית של פקטורי שעתוק STATs, ומפחית את ההשפעתם הדלקתיות. לאופדסיטיניב (Upadacitinib) יש השפעה מעכבת סלקטיבית יותר על JAK1 ביחס לתתי-סוגים JAK2, JAK3 ו- ו־TYK2.<ref name=":0"></ref>

כאשר ציטוקין נקשר לקולטן JAKs יש שינוי קונפורמציה, הפעלה' וזירחון עצמי. הזירחון מאפשר לפקטורי שעתוק STATs להיקשר ולהזדרחן על ידי JAKs. פקטורי שעתוק ה-STATs יוצרים הומו או הטרו-דימרים, ולאחר מכן עוברים לגרעין התא לקשור את רכיבי הפרומוטור שלהם על גבי ה-DNA, ומתחילים שיעתוק גנים. בסופו של דבר, מסלולי איתות בתיווך JAK1 מקדמים אירועים מעודדי דלקת, כגון התפשטות והישרדות מוגברת של תאי חיסון, התמיינות תאי T והפעלת מקרופאגים. אופדסיטיניב (Upadacitinib) מעכבת JAK תחרותי, ומתחרה עם מולקולת ATP על הקישור ל־JAK וגורם לעיכוב הפעילות שלו. כתוצאה מכך לא מתרחש זרחון והפעלת דימרים של STATs, המעבר לגרעין, הקישור לפרומוטור ושעתוק הגנים מעוכבים.<ref>

</ref>

==תופעות לוואי==
תופעות לוואי שכיחות של אופדסיטיניב (Upadacitinib) כוללות דלקת בדרכי הנשימה, ואקנה <ref> https://reference.medscape.com/drug/rinvoq-upadacitinib-1000338#4
</ref>.

קטגוריה:מעכבי אנזימים
חוק ממשלת הודו, 1919

חוק ממשלת הודו, 1919 (באנגלית: Government of India Act 1919) הוא חוק שחוקק הפרלמנט הבריטי על מנת להסדיר את המנהל בהודו הבריטית, תוך מתן מידה גדולה יותר של שלטון עצמי להודים. החוק היה החלק העיקרי ברפורמות מונטגיו–צ'למספורד של מזכיר המדינה לענייני הודו אדווין מונטגיו ומושל הודו פרדריק תסיגר, הוויקונט מצ'למספורד.

החוק למעשה היה בגדר תיקון ל, ולא חוק נפרד.

== תוכן ==
החוק יצר ממשל עצמי מעורב במחוזות בהודו הבריטית, שכונה דיארכיה. הנושאים השונים חולקו, כאשר מושל המחוז מנהל חלק מהנושאים באופן ישיר ובנושאים אחרים קובלו החלטות בפועל בידי ממשלה שנבחרה במועצה המחוקקת המחוזית שבוצעו באופן רשמי בשם המושל. המערכת שנוצרה הייתה פנייה בכיוון הפדרלי.

תחת החוק הפכה המועצה המחוקקת האימפריאלית לבית מחוקקים דו-ביתי הכולל את מועצת המדינה כבית עליון בן 60 חברים שהבחירות לו נערכו אחת לחמש שנים תחת אחת לשבע שנים, והאספה המחוקקת המרכזית כבית תחתון בן 145 חברים שהבחירות לו נערכו אחת לשלוש שנים. במרכז ניתנה סמכות מלאה למושל הודו וסמכות המועצה המחוקקת על שני בתיה הייתה מוגבלת למדי.

החוק צמצמם את סמכויותיו של מזכיר המדינה להודו שבאנגליה, כשהוא מעביר חלק מסמכויותיו לנציב העליון וחלקן האחר למושל הודו במועצתו.

== קישורים חיצוניים ==
* [https://api.parliament.uk/historic-hansard/acts/government-of-india-act-1919 Government of India Act 1919]
*Indian Reforms: The Government of India Bill, 1919. With Full Text of the Bill, the Memorandum, Mr. Montagu’s Speech and Sir Sankaran Nair’s Minute. Madras, G.A. Natesan, 1919. 
* 

== הערות שוליים ==

קטגוריה:הודו: חוק ומשפט
קטגוריה:הודו הבריטית
קטגוריה:חוקי הפרלמנט של הממלכה המאוחדת
מעלה (כתב עת)

גליונות מכתב העת מַעְלָה
מַעְלָה הוא כתב עת ישראלי לביקורת ספרות, בעריכתה של המשוררת והעורכת נועה שקרג'י.

כתב העת מַעְלָה, החל לצאת לאור במרץ 2021<ref></ref>. גיליונות כתב העת יוצאים לאור אחת לשלושה חודשים, בהוצאת מקום לשירה. חברי המערכת הם עטרה בן חנן, גלעד מאירי ואביב פטר. בכתב העת מתפרסמות ביקורות ספרות ומסות בתחום הספרות. הגליונות יוצאים לאור בדפוס ועולים גם לרשת האינטרנט.

בין היתר, התפרסמו בכתב העת מאמרים ורשימות פרי עטם של אלכס בן-ארי, אורית מיטל, יהודה ויזן, ליאור שטרנברג, צרויה להב, סיון הר-שפי ועוד.

בכתב העת משולבים יצירות אמנות חזותית מתחומים שונים כמו צילום וציור.

בדבר המערכת של הגיליון הראשון נכתב:

מעבר לביקורות הספרות, ולמסות, כתב העת כולל מספר מדורים קבועים.
* דבר המערכת.
* צפון ברך. מדור שעוסק בכריכה, עימוד, סוגי נייר ואמנות חזותית סביב עולם הספרות. נכתב על ידי מורן שוב רובשוב ונוספים.
* מעבר לים.

== ראו גם ==
* ננופואטיקה

== קישורים חיצוניים ==
* [https://maala.co.il/ אתר האינטרנט של כתב העת]
* עלית קרפ, [https://www.haaretz.co.il/blogs/alitkarp/2021-07-22/ty-article/0000017f-f8b2-d2d5-a9ff-f8be70a50000 משב רוח רענן של עדינות], אתר הארץ, 22 ביולי 2021.

== הערות שוליים ==

2024 03
קטגוריה:ישראל: כתבי עת ספרותיים
סוס היער השחור

סוס היער השחור הוא גזע גרמני בסכנת הכחדה של סוס דראפט (draft horse) קל עד בינוני מהיער השחור.

== היסטוריה ==
גידול סוסים ביער השחור – במה שהיום באדן-וירטמברג – מתועד מתחילת המאה החמש עשרה.

אגודת הגזעים, Schwarzwälder Pferdezuchtgenossenschaft, הוקמה בשנת 1896 עבור גזע זה והוקמה מחדש בשנת 1990 לאחר סגירתה.

לפי הספירה האחרונה אוכלוסיית סוסי היער השחור כוללת כ-90 סוסי הרבעה (זכרים) ו-1,100 סוסות (נקבות).

== מאפיינים ==
סוס היער השחור תמיד בעל רעמה בהירה ופרווה (מעיל פרווה) בגווני ערמון הנָעִים בין ערמון בהיר לכהה, בפרטים מסוימים הפרווה כהה ונדמה שהיא שחורה. צווארו קצר וחזק, ראשו קצר, כתפיו משופעות, גופו שרירי, רגליו ללא נוצות (פרווה ארוכה יותר בחלק התחתון של הרגל) ופרסותיו רחבות.<ref></ref>

== שימושים ==
סוס זה נועד במקור להיות סוס עבודה, הוא משמש כיום למשיכת כרכרות ולרכיבה.

== גלריה ==
<gallery>
קובץ:Marbach Schwarzwälder Profil.jpg
קובץ:Marbach Schwarzwälder geht los.jpg
קובץ:Marbach Schwarzwälder Fenster 1.jpg
קובץ:Marbach Schwarzwälder Galopp.jpg
קובץ:Schwarzwälder Kaltblüter vor Langholzwagen.jpg
קובץ:Marbach Schwarzwälder wird angetrieben.jpg
קובץ:Marbach Schwarzwälder Fenster 2.jpg
קובץ:Marbach Schwarzwälder Kopf.jpg
קובץ:Schwarzwälder Kopf hoch.jpg
קובץ:Preisverleihung Schwarzwälder.jpg
קובץ:Schwarzwaelder horsing around.jpg
קובץ:Schwarzwaelder-hengst.jpg
קובץ:Schwarzwälder Fuchs in koolzaad.jpg
קובץ:Schwarzwaelder Rocco.jpg
קובץ:Magical creature.jpg
קובץ:Pferdeschlitten.jpg
</gallery>

==קישורים חיצוניים==

==הערות שוליים==

קטגוריה:גזעי סוסים
קאראגה

קאראגה עוף פריך עם צ'ילי 

קראגה (ביפנית: 唐揚げ, 空揚げ, או から揚げ) הוא טכניקת בישול יפנית שבה מאכלים שונים - לרוב עוף, אך גם בשר בקר ודגים - מטוגנים בשמן עמוק. התהליך כולל ציפוי קל של חתיכות קטנות מהבשר או מהדג בשילוב של קמח ועמילן קמח תפוחי אדמה או עמילן תירס, וטיגון בשמן קל. המזונות מושרים לפני הציפוי. התהליך שונה מהכנת הטמפורה, שבה החתיכות במטוגנות לא מושרות לפני כן, אלא משתמשים בבלילה לציפוי. קראגה מוגש לרוב לבד או עם אורז וכרוב מגורר.

כאשר המרכיב העיקרי מצופה בעמילן במקום קמח, המנה עשויה להיקרא Tatsuta-age (竜田揚げ) .

== היסטוריה ==
ההתייחסויות הראשונות לסגנון טיגון הנקרא קאראגה (אז נכתב ) היו בתקופת גנרוקו 1688- 1704 בסוף המאה ה-17. קאראגה זכה לפופולריות כאוכל מסעדה "בסגנון סיני" (באמצעות הדמויות ) בשנות ה-30.

בשימוש ללא תוספת, קאראגה מתייחס בדרך כלל לגרסת העוף של המנה. זה היה היישום הנפוץ ביותר של סגנון הבישול מאז שבישול הקאראגה בבית הפך לפופולרי יותר לאחר מלחמת העולם השנייה. ביפן, קאראגה זמין בדרך כלל בחנויות נוחות כגון Lawson, FamilyMart וסבן אילבן כפריט מזון מהיר. הוא זמין גם בדוכני מזון ברחבי יפן.<ref></ref> פסטיבל הקאראגה השנתי מתקיים בעיר אויטה, למעלה מ-60 חנויות שונות משתתפות כדי לספק גרסאות ייחודיות של המנה.<ref></ref>

== קאראגה אזורי ==

מאז שקאראגה התפשט ברחבי יפן, היו תפיסות אזוריות רבות של המנה, שהבולטות שבהן כוללות:<ref></ref>
* Zangi – גרסת הקאראגה של מחוז הוקאידו, עשוי עם מרינדה ומוגש עם רוטב טבילה חריף.
* – גרסת הקאראגה של נגויה, עשוי מכנפי עוף, זרוע בשומשום ומבוסס על רוטב מיוחד.
* Nanban – גרסת קאראגה עוף של מחוז מיאזאקי, טבול בחומץ מתוק ומעליו רוטב טרטר.
* Gurukun no kara-age – הגרסה של מחוז אוקינאווה לקאראגה. Gurukun הוא הדג הרשמי והפופולרי ביותר של אוקינאווה, המכונה לעיתים קרובות "דג בננה" באנגלית. זהו דג מטוגן בשלמותו ומוגש עם לימון.
* Dakgangjeong – הגישה הקוריאנית לעוף מטוגן, דומה מאוד לקאראגה, אך עשוי בדרך כלל עם חלב ורוטב מתוק/חריף המורכב מרוטב סויה, יין אורז, ממרח פלפל צ'ילי אדום, דבש ותבלינים.
* Fugu no kara-age – גרסה של קאראגה הפופולרי במחוז ימאגוצ'י. ניתן למצוא באזור מסעדות רבות המגישות פוגו קאראגה ברחבי העיר שימונוסקי. הבשר, האיברים והעצמות של הדגים מטוגנים בשמן עמוק.

== לקריאה נוספת ==
* עוף מטוגן
* רשימת טכניקות בישול
* רשימת מזונות מטוגנים בשמן עמוק
* טמפורה

== קישורים חיצוניים ==

* [http://www.karaage.ne.jp/ איגוד קאראגה יפן] (ביפנית)
* [http://karaage.jp/ Karaage JP] (ביפנית)
* [http://www.timetravelturtle.com/2013/04/karaage-japanese-food/ תמונות ומידע נוסף על קאראג]ה באנגלית)
* [https://www.youtube.com/watch?v=tNNv1znQbzQ&t=1s סרטון מתכון לקאראגה עוף] (באנגלית)
== הערות שוליים ==

קטגוריה:טיגון עמוק
קטגוריה:המטבח היפני
קטגוריה:שיטות בישול
מבצע כתר המערב

מבצע כתר המערב היה מבצע צבאי שערכה אוגדה 98 של צה"ל במסגרת התמרון הקרקעי ברצועת עזה במלחמת חרבות ברזל במדינת חמד. במהלך המבצע כוחות מחטיבת גבעתי, חטיבה 7 וחטיבת עוז פשטו על שכונת "מדינת חמד" בצפון מערב ח'אן יונס. במהלך הקרב נהרגו 58 מחבלים ונעצרו עשרות אחרים, וכן אותרו תשתיות טרור ואמל"ח. בקרב נהרגו 2 חיילים ישראלים. ב-25 במרץ הודיע דובר צה"ל כי מבצע כתר המערב הושלם וכי במהלכה נסרקו עשרות רבות של תשתיות טרור ובוצעו למעלה ממאה תקיפות אוויריות.

== מהלך המבצע ==
על פי הערכות מודיעיניות שהתקבלו במהלך הלחימה בח'אן יונס, עלה שבפרויקט המגורים מדינת חמד, שנבנה במימון קטר, קיימות תשתיות טרור ומחבלים שנמלטו מזירות הקרב בח'אן יונס והסתתרו בו. הוקם ציר פינוי הומניטרי שדרכו התאפשרה יציאת אזרחים מחוץ לשטח האש. כ-8,500 מתושבי הפרויקט פונו על ידי צה"ל. ביניהם נתפסו 85 מחבלים בנקזי היציאה, חלקם היו מעורבים במעשי הטבח ב-7 באוקטובר 2023. הכוחות חילקו לתושבים המפונים חבילות מזון לרגל חודש הרמדאן, שהכילו מוצרי מזון בסיסיים וברכות חג מצה"ל.

בלילה שבין 2 ל-3 במרץ 2024, חיל האוויר פתח ב-50 תקיפות במשך כ-6 דקות. במקביל לאחר התקיפות האוויריות הליליות, נכנסה בחשאי אוגדה 98 למתחם. צוותי הקרב של חטיבת גבעתי וחטיבה 7 כיתרו את השכונה, ולוחמי הקומנדו פשטו רגלית על תשתיות הטרור במקום. בין האתרים שהותקפו היו מחסני אמצעי לחימה, דירות מסתור ותשתיות שמשמשות בכירים בחמאס.

ב-6 במרץ נהרג לוחם יחידת עוקץ מפיצוץ מטען במהלך היתקלות מול מחבלים בשכונה. בקרב נפצעו קשה שלושה לוחמים מחטיבת הקומנדו ושני לוחמים מיחידת עוקץ.

בהמשך המבצע פשטו לוחמי יחידת אגוז על תשתיות טרור ואיתרו אמצעי לחימה, חיסלו עשרות מחבלים ועצרו מחבלים שנכנעו לכוחות. במהלך הסריקות מחבלים פתחו באש לעבר הלוחמים, החיילים איתרו אותם באמצעות רחפן והשיבו ירי. הלוחמים שיגרו טיל מטאדור לעבר החדר בדירה בו שהה המחבל, תוך הימנעות מפגיעה באישה ושני ילדים ששהו בחדר הסמוך. בנוסף, במהלך הפעילות פשטו לוחמי יחידת אגוז על משרדו של סמג"ד בחטיבת ח'אן יונס, אחמד כלאב.

ב-14 במרץ פורסם כי בצה"ל העריכו שהפעולה הצבאית בשכונת חמד לקראת סיומה. הפלסטינים דיווחו כי כוחות צה"ל נסוגו משכונת חמד. ב-25 במרץ דובר צה"ל הודיע כי לוחמי עוצבת הקומנדו סיימו פעילות של כעשרה ימים בשכונת חמד, במהלכה נסרקו עשרות רבות של תשתיות טרור ובוצעו למעלה ממאה תקיפות אוויריות.

== קישורים חיצוניים ==
* 
* 
* 
* 

== הערות שוליים ==

קטגוריה:ח'אן יונס: קרבות
קטגוריה:מלחמת חרבות ברזל: קרבות
קטגוריה:צה"ל: מבצעים ברצועת עזה
ליל מאבו

מת'יו פיטר דה לוקה (באנגלית: Matthew Peter DeLuca; נולד ב-4 באפריל 2005) הידוע בשם הבמה שלו ליל מאבו (Lil Mabu), הוא ראפר ממנהטן, ניו יורק.

== קריירה ==
מאבו החל את קריירת הראפ שלו ב-2018. הוא משך תשומת לב עם יציאת השיר שלו "Miss Me" בשנת 2020. בשנת 2022, השיר שלו "No Snitching" בשיתוף פעולה עם Dusty Locane, הפך ליותר ויותר פופולרי באפליקציית המדיה החברתית TikTok.<ref></ref> מיקסטייפ הבכורה של מאבו, "Double M's", שוחרר ב-30 ביוני 2022.

ב-23 בדצמבר 2022, שחרר שיר בשם "Throw" בהשתתפות הראפר הניו יורקי DD Osama, שהיה הקליפ הטרנדי ביותר ביוטיוב במשך שבוע בזמן יציאתו לאור.

במאי 2023 מאבו הוציא את השיר "Mathematical Disrespect" .<ref></ref> שהגיע למיקום גבוה במצעדי המוזיקה בארצות הברית, בריטניה ואירלנד.<ref></ref><ref></ref>

ב-17 באוקטובר 2023, מאבו והראפרית כרישאן רוק הוציאו את השיר "Mr. Take Ya Bitch" , שיר דיס שמכוון לראפר Blueface.<ref></ref> הוא התברג במהירות במצעד ה-R&B/היפ-הופ החמים של בילבורד והגיע לשיא במקום ה-33, במצעד 50 המובילים של TikTok Billboard הגיע בשיא למקום הראשון ב-2 בנובמבר 2023.<ref></ref>

ב-21 בדצמבר 2023, מאבו והראפר פאביו פוריין פרסמו את השיר "Teach Me How To Drill",<ref></ref> בליווי קליפ,<ref></ref> שהיה בנקודה מסוימת הווידאו קליפ הפופולרי ביותר ביוטיוב.

בנוסף, מאבו עבד עם אמנים כמו PnB רוק, ו-Kay Flock.

== דיסקוגרפיה ==
=== מיקסטייפים ===
{| class="wikitable plainrowheaders" style="text-align:center;"
|+
!כותרת
! פרטי מיקסטייפ
|-
! scope="row" | Double M's
|
* תאריך פרסום: 30 ביוני 2022<ref></ref>
* חברת תקליטים: הוצאה עצמית
|-
! scope="row" | Young Genius
|
* תאריך פרסום: 5 באפריל 2024<ref></ref>
* חברת תקליטים: .Young Genius Academy Inc
|}

==קישורים חיצוניים==

== הערות שוליים ==

קטגוריה:ראפרים אמריקאים
קטגוריה:אמריקאים שנולדו ב-2005
נפאז'

יישום על עוגת תפוחי עץ
טארט פירות מכוסה נפאז'.
קאפקייקס בציפוי נאפאז' ושקדים.
נפאז (בצרפתית: Nappage) זיגוג ריבה, זיגוג פקטין או זיגוג משמש היא טכניקת זיגוג המשמשת להכנת מאפים.

== מאפיינים ==

נפאז' משמש לכיסוי (או ציפוי) פירות על טארט פירות או מוצרי מאפה אחרים, כדי להפוך את חתיכות הפרי למבריקים, למנוע מהם להתייבש ולהפחית חמצון (למשל, השחמה או השחרה של פירות חתוכים).<ref></ref>

נפאז' הוא זיגוג שקוף, לעיתים בגוון צהבהב (תלוי ביצרן), בדרך כלל בעל טעם נייטרלי (אם כי ניתן למצוא אותו גם בטעמים עדינים של פירות), עמיד בקירור ובהקפאה, שאינו נספג במוצר והוא מעניק לו מראה מבריק ומלוטש.

== יישום ==
החומר הפעיל שנותן לנפאז' את תכונות הזיגוג שלו הוא פקטין, חומר ג'ל המופיע באופן טבעי בפירות.<ref name="neutral"></ref> באופן מסורתי, נפאז' נעשה באמצעות ריבת משמש מדוללת במים ליצירת זיגוג שקוף, מעט בצבע משמש, אם כי ניתן להשתמש במקום גם בג'לי דומדמניות אדומות כדי להדגיש את צבעם של פירות אדומים.<ref name="leith"></ref> ניתן להכין נפאז' נייטרלי (ללא טעם המשמש) על ידי ערבוב פקטין טהור עם מים וחומצה ציטרית (או מיץ לימון) וחימום ל-45 מעלות צלזיוס, מה שמזרז את תגובת היווצרות הג'ל, ויוצר בסיס שאליו מגוון טעמים או צבעים ניתן להוסיף כסוכנים.<ref name="neutral" /> פקטין NH (מגוון של פקטין דל מטוקסיל) משמש בדרך כלל בשל "יכולת ההפיכה התרמית" שלו, מה שאומר שזיגוג שנעשה באמצעותו ניתן ליישם ולהמיס מחדש מספר פעמים. זה שימושי בהקשר מסחרי שבו ניתן להכין נפאז' במנות גדולות.<ref></ref>

== שימושים ==
נפאז' מיושם בדרך כלל על מאפים מוגמרים באמצעות מברשת מאפה או טפטוף במקום הברשה כדי להבטיח שכבה אחידה. הנפאז' מיושם קריר על פירות קרים, אחרת, אם זה מיושם בעודו העוגה או הפירות חמים, הזיגוג מתעבה לשכבת ג'ל בזמן שהמאכל מתקרר.

== אטימולוגיה ==
נפאז' היא מילה צרפתית, שמשמעותה 'ציפוי' או 'כיסוי', ונגזרת מהמילה napper, שמשמעותה "לכסות משהו ברוטב".

== הערות שוליים ==

קטגוריה:אפייה
אברהם קוריאל

אברהם קוריאל (נולד ב־7 במרץ 1959) הוא אדריכל ישראלי, שותף במשרד אמר-קוריאל אדריכלים שתכנן כמה מהמבנים הבולטים בישראל.

== ביוגרפיה ==
קוריאל נולד וגדל בראשון לציון והוא נצר למשפחת קוריאל. בילדותו למד בבית הספר אורט סינגאלובסקי בתל אביב. את שירותו הצבאי עשה בחיל הים, והשתחרר בדרגת סרן.

בשנת 1982 החל את לימודיו לתואר בוגר בארכיטקטורה בפקולטה לארכיטקטורה ובינוי ערים בטכניון וב–1987 סיימם בהצטיינות.

== קריירה ==

בין השנים 1987–1990 עבד קוריאל במשרד ״עוזי גורדון דינה אמר, אדריכלים״ ובשנת 1991 הצטרף כשותף.

ב–1992 הקים יחד עם דינה אמר את משרד האדריכלים אמר-קוריאל, בו הם שותפים. המשרד ממוקם בחיפה ופועל ברחבי ישראל. עיקר עיסוקו של המשרד הוא בתכנון מבני ציבור, שכונות מגורים ותוכניות בניין עיר.

קוריאל התמחה בתכנון בתי ספר, בין היתר תכנן את קריית החינוך ש"י עגנון בנתניה - תכנון המבנה נעשה על מנת ליצור סביבה תומכת ואוהדת. המבנים הנמוכים מפוזרים על פני השטח ומהווים מרחב פסטורלי.

בשנת 2009 הוציא לאור, יחד עם שותפתו למשרד, אמר, את הספר בית ספרי. בספר נפרשת תפיסתם האדריכלית, ומפורטים קווי מתאר ודוגמאות ממשיות למבנים ולמרחבים אשר מקדמים את בית הספר לקראת הגשמת ייעודו כאתר של חינוך.

=== מבנים בולטים ===
היכל המשפט בת ים שתכנן
* מגדל המפרש בחיפה.
* היכל המשפט בת ים.
* מרכז IBM למחקר ופיתוח באוניברסיטת חיפה.
* בית המשפט המחוזי בפתח תקווה.
* בית משפט השלום בהרצליה.
* תחנת הרכבת מודיעין – מרכז.

== חיים אישיים ==
קוריאל נשוי למאיירת גיל-לי אלון קוריאל ואב לשלוש בנות.

== פרסים ==
*פרס ראשון וביצוע המבנה - תחרות מוזמנים לתכנון מרכז מחקר ופיתוח- י.ב.מ באוניברסיטת חיפה.
*פרס ראשון וביצוע תחרות מוזמנים לתכנון בי"ס קהילת בגן נר, מועצה אזורית גלבוע.
*פרס ראשון ותכנון תחרות מוזמנים לתכנון בית משפט השלום פתח תקווה.
*פרס ראשון ותכנון בית משפט השלום הרצליה
*פרס ראשון ותכנון בית משפט השלום אשקלון
*פרס ראשון ותכנון בית משפט מחוזי מרכז
*פרס ראשון ותכנון בית משפט מחוזי בת-ים

== ספרים ==
* דינה אמר, אברהם קוריאל, בית ספרי, הוצאת הקיבוץ המאוחד ספריית פועלים, 2009. 

== קישורים חיצוניים ==
*[https://www.kibutz-poalim.co.il/page_8930 בית ספרי] באתר הקיבוץ המאוחד
*
*
* 

קטגוריה:אדריכלים ישראלים
קטגוריה:בוגרי הטכניון - מכון טכנולוגי לישראל: אדריכלות
קטגוריה:בוגרי תיכון אורט סינגאלובסקי
קטגוריה:חיילי חיל הים הישראלי
ANS (טלסקופ חלל)

ANS (בהולנדית: ANS – Astronomische Nederlandse Satelliet) היה לוויין הולנדי ראשון ששוגר בשנת 1974. על הלוויין הותקנו טלסקופים שפעלו בתחום קרני רנטגן ואולטרה סגול. הלוויין פעל במשך 20 חודשים עד ליוני 1976.

==תיאור המשימה==
הלוויין נבנה כמיזם משותף של מכון הולנדי לחקר החלל ונאס"א. על הלוויין הותקנו מכשירים שפעלו בתחום קרני רנטגן ונבנו באוניברסיטת אוטרכט ובמכון הטכנולוגי של מסצ'וסטס. כמו כן הותקן ספקטרופוטומטר שפועל בתחום אולטרה סגול.

בניית הלוויין בוצע על ידי מספר חברות הולנדיות בהשתתפות פיליפס.

הלוויין שוגר לחלל ב-30 באוגוסט 1974 מבסיס חיל האוויר ונדנברג.

הלוויין פעל במשך 20 חודשים עד לשנת 1976. בשנת 1977 הלוויין ירד מהמסלול ונשרף באטמוספירה.

במהלך פעילותו הוא גילה קרני רנטגן שמקורם בכוכב קאפלה. כמו כן לראשונה נרשמו התפרצויות קרני רנטגן. בתחום אולטרה סגול בוצעו כ-18 אלף מדידות של 400 גרמי שמיים.

==קישורים חיצוניים==

*[https://heasarc.gsfc.nasa.gov/docs/ans/ans_about.html תיאור משימה באתר נאס"א]
* [https://ui.adsabs.harvard.edu/abs/1978pans.proc..774H/abstract תוצאות שהתקבלו בתחום קרני רנטגן]

קטגוריה:הולנד: מדע וטכנולוגיה
קטגוריה:טלסקופי חלל בחלקים הבלתי נראים של הספקטרום
רועי פישר

רועי פישר הוא מנהל מינהל סחר חוץ במשרד הכלכלה והתעשייה ויו"ר המוסד לבטיחות וגהות

== רקע ==
פישר הוא בעל ראשון ביחסים בינלאומיים וסוציולוגיה ותואר שני במדיניות ציבורית וניהול ארגוני שירות, שניהם מהאוניברסיטה העברית בירושלים. כמו כן, הוא בוגר תוכנית הבכירים של קרן וקסנר ב-Harvard Kenedy School משנת 2022. טרם מינויו למנהל מינהל סחר חוץ, כיהן רועי בשורה ארוכה של תפקידים במגזר הציבורי בישראל ובעולם, בין היתר כסמנכ"ל בכיר להון אנושי תחת מספר שרים ומנכ"לים של משרד הכלכלה והתעשייה בין השנים 2014-2024, ובמספר תפקידים במינהל סחר חוץ כנספח כלכלי להולנד ודנמרק (2005-2009) ובתפקידי הנהלה שונים במינהל. בין השנים 2010 ל-2012 שהה בבריסל שם כיהן כמנהל אסטרטגיית מימון המו"פ של מזכירות תוכנית יורקה ([Eureka]) של האיחוד האירופי.

== מנהל המינהל לסחר חוץ ==
בתפקידו כמנהל המינהל לסחר חוץ של מדינת ישראל, משמש פישר כ-Trade Commissioner של מדינת ישראל, מייצג אותה בפורומים בינלאומיים שונים ואחראי על ניהול מדיניות סחר החוץ הישראלית.

== ראו גם ==
* מינהל סחר חוץ

== קישורים חיצוניים ==
* [https://www.gov.il/he/departments/units/human_resources_economy], באתר משרד הכלכלה והתעשייה
* [https://www.ice.co.il/positions/news/article/1003072], באתר אייס

== הערות שוליים ==
, באתר תוכנית Eureka

2024 03
לילך פריסקי

לילך פריסקי (נולדה ב-21 ביולי 1972) היא סייפת אולימפית ישראלית.<ref name="autogenerated1">[http://www.jewsinsports.org/olympics.asp?ID=132 Parisky, Lilach: Jews In Sports ]</ref>

== קריירת סייף ==
פריסקי הגיעה למקום ה-17 ברומח באליפות העולם בסייף ב-1993.

היא התחרתה בתחרויות אישיות וקבוצתיות לנשים כשהיא מייצגת את ישראל באולימפיאדת אטלנטה בקיץ 1996, בגיל 19.<ref name=":0"></ref>

בתחרות אישית לנשים, פריסקי ניצחה בסיבוב הראשון, את ינינה יאנוצי מארגנטינה, אך הפסידה בסיבוב השני.<ref name=":0" /> בסיבוב הראשון של תחרות קבוצתית ברומח, נגד סין היא ניצחה 1-1-1 (ניצחה את ליאנג ג'ון ותוצאת שוויון עם שיאו איהואה).<ref name=":0" /> בסיבוב השני מול ארצות הברית היא עלתה ל-1-2 (ניצחה את פלישיה צימרמן) וישראל הגיעה למקום ה-9.<ref name=":0" />

פריסקי הגיעה למקום ה-20 ברומח באליפות העולם בסייף ב-1998. שנה לאחר מכן היא הגיעה למקום ה-41 ברומח באליפות העולם בסייף ב-1999.<ref name="autogenerated1" />

== קישורים חיצוניים ==

== הערות שוליים ==

קטגוריה:נשים ישראליות
קטגוריה:נשים בספורט
קטגוריה:ספורטאיות אולימפיות
קטגוריה:ספורטאיות ישראליות
קטגוריה:ספורטאיות אולימפיות ישראליות
קטגוריה:סייפות ישראליות
קטגוריה:משתתפות ישראליות באולימפיאדת אטלנטה (1996)
קטגוריה:סייפות באולימפיאדת אטלנטה (1996)
קטגוריה:סייפים באולימפיאדת אטלנטה (1996)
קטגוריה:ישראליות שנולדו ב-1972
קטגוריה:ישראלים שנולדו ב-1972
טגואלה

הכנת הטגואלה
גבר אלג'יראי אופה מנקה את הטאגולה מהאפר הלוהט

טגואלה (בערבית: تاجويلا; באנגלית: Taguella) הוא לחם שטוח מאזור אלג'יריה בעיקר.

== מאפיינים ==

הטאגואלה או טאגולה הוא המנה העיקרית של אנשי שבט הטוארג החיים בסהרה. זהו לחם בצורת דיסק העשוי מקמח חיטה ונאפה כקבור מתחת לחול חם ופחמים של אש קטנה. לאחר מכן מפרקים את הלחם לחתיכות קטנות ואוכלים עם רוטב בשר.

== תיאור ==
הטאגואלה מוגש כלחם שטוח גדול, כמנה בודדת או עם בשר כבש, בליווי חלב עיזים, חלב נאקות או חלב כבשים ותה. הטאגולה היא המנה הסמלית של הטוארגים וגם בסיס המזון שלהם.

הטאגולה הוא גאלט עבה ללא התפחה (כלומר ללא שמרים). הוא עשוי מסולת, חיטה או דוחן, לפעמים מעורבב עם קמח. לאחר הלישה (בעשרים דקות) הוא נאפה בגחלת אש באפר וחול. הטוארגים אוכלים אותו ביד ימין עם רוטב של עגבניות וירקות, או עם בשרים שונים או עם צ'ילי או מרק ולפעמים הוא מתובל בשומר בר.

== ציטוט ==
"להכנת טגואלה, שיפכו לקערה קמח ומים וערבבו בעזרת כף עד שנוצר נוזל אחיד במרקם של רוטב סמיך בינוני; תדליקו אש במקום מכוסה חול ונקי; כאשר לאש אין כבר להבה ויש רק גחלים, יש להשאיר את המקום לא מכוסה או רק מכוסה מעט אפר, אדמה, חול. בחול החם הזה או באפר החם הזה, אנו מכינים שטח עגול חלול של 4 עד 5 ס"מ עומק ורוחב כך שיוכל להכיל את תערובת הקמח והמים; שופכים את התערובת הזו לתוך החלל; הוא מתייבש מעט על פני השטח, לאחר מכן כסו באפר את הלחם, והניחו ערוגת גחלים מעל האפר. כשסבורים שהלחם אפוי מספיק בחלקו העליון, מפזרים את הגחלים והאפר, הופכים ומחזירים את הלחם והמכסים שוב באותה צורה, אפר גחלים אפר. כאשר הוא אפוי, מסירים את האפר מהלחם שוטפים אותו מעט במים והוא מוכן לאכילה."

נכתב על ידי Charles Eugène de Foucauld de Pontbriand (15 בספטמבר 1858 - 1 בדצמבר 1916) היה חייל, חוקר, גאוגרף, אתנוגרף, כומר קתולי ונזיר צרפתי שחי בקרב אנשי הטוארגים בסהרה באלג'יריה.

== לקריאה נוספת ==
* עוגת אפר
* המטבח הברברי
* המטבח האלג'יראי

קטגוריה:המטבח הלובי
קטגוריה:המטבח התוניסאי
קטגוריה:המטבח המרוקאי
האספה המחוקקת המרכזית

האספה המחוקקת המרכזית (באנגלית: Central Legislative Assembly; כונתה גם האספה המחוקקת ההודית והאספה המחוקקת האימפריאלית) הייתה הבית התחתון של המועצה המחוקקת האימפריאלית, הפרלמנט של הודו הבריטית, מ־1921 עד אוגוסט 1947.

== היסטוריה ==
המועצה המחוקקת האימפריאלית, הרשות המחוקקת של הודו הבריטית, הוקמה ב־1853 ובמשך השנים היא הוגדלה. ב־1919 חוקק הפרלמנט הבריטי את חוק ממשלת הודו, 1919, שהפך את המועצה לבית מחוקקים דו-ביתי, כשהאספה המחוקקת משמשת כבית תחתון. האספה התכנסה לראשונה ב־3 בפברואר 1921.

הקונגרס הלאומי ההודי בראשות מהטמה גנדי החרים את הבחירות הראשונות לאספה ב־1920, דבר שפגע ביעילותה ויצוגיותה של האספה. עם זאת, ב־1923 הקימו קבוצה של בכירי הקונגרס את שהחליטו להצטרף לרשויות המחוקקות הבריטיות, והמפלגה זכתה ברוב בחירות באותה שנה.

תחת חוק ממשלת הודו, 1935, נקבע כי הבית התחתון יקרא בית האספה או האספה הפדרלית. הרכבו נועד להיות מורכב מ-250 נציגים ממחוזות הודו הבריטית ולא יותר מ-125 נציגים ממדינות נסיכותית. המדינות הנסיכותיות נמנעו מלשלוח נציגים לאספה, והשינוי לא יושם בפועל.

האספה המחוקקת פוזרה ב־14 באוגוסט 1947 בידי מושל הודו לואי מאונטבאטן והאספה החוקתית של הודו והאספה החוקתית של פקיסטן הפכו לגופים המחוקקים הרשמיים בהודו ופקיסטן.

== הרכב ==
בחוק ממשלת הודו, 1919, נקבע כי האספה המחוקקת תכלול את חברי המועצה המבצעת של מושל הדו. האספה נקבעה כבת 120 חברים, שני שלישים מהם נבחרים והשאר ממונים, כשמתוך הממונים שני שלישים בעלי משרה בממשל הבריטי ושליש אינם. לצד זאת נקבע כי יתאפשר להגדיל את האספה בלא יותר מ־5%, תוך שמירה על היחסים בין הנבחרים, הממונים ובעלי המשרות. בפועל היו באספה 143 חברים, בהם 102 עד 106 חברים נבחרים.

תקופת כהונת האספה המחוקקת נקבע לשלוש שנים, אך נקבע כי יתאפשר למושל להקדים את פיזורן ובמקרה הצורך לדחותו.

== הערות שוליים ==

קטגוריה:הודו הבריטית
קטגוריה:בתים תחתונים
קטגוריה:רשויות מחוקקות לשעבר
מורי אסקנדני

מורי אסקנדני (באנגלית: Mori Eskandani; נולד ב-29 בינואר 1956) הוא שחקן פוקר ומפיק טלוויזיה אמריקאי, ונשיא PokerGO. נבחר להיכל התהילה של הפוקר ב-2018.

==ביוגרפיה==
אסקנדני עבר בשנות השמונים ללאס וגאס ושם התמקד במשחקי פוקר Limit על כסף בבתי קזינו שונים. ב-2004 התנסה לראשונה בשידור פוקר בטלוויזיה, כאשר יצר יחד עם הנרי אורנשטיין את התוכנית Poker Superstars. במהלך השנים יצר את תוכניות הפוקר המצליחות Poker After Dark, High Stakes Poker ו-National Heads-Up Poker, והיה המפיק הראשי של שידורי אליפות העולם בפוקר.

אסקנדני מונה לנשיא שירות ההזרמה PokerGO ב-2021.

נכון למרץ 2024, אסקנדני זכה בסך של כמיליון דולר מטורנירי פוקר.

== פרסים והוקרה ==
ב-2016 זכה בפרס מפעל חיים של GPI.

ב-2018 נבחר להיכל התהילה של הפוקר.

==קישורים חיצוניים==

* 

== הערות שוליים ==

קטגוריה:שחקני פוקר אמריקאים
קטגוריה:חברי היכל התהילה של הפוקר
קטגוריה:מפיקי טלוויזיה אמריקאים
קטגוריה:אמריקאים שנולדו ב-1956
גוש מכמש

גוש מכמש הוא גוש התנחלויות בצפון-מערב מדבר יהודה.

גוש מכמש נמצא צפונית מזרחית לירושלים בגובה ממוצע של 585 מטר. הגוש נקרא על שם מעלה מכמש, היישוב הגדול ביותר שבו. הגוש כולל את היישובים מעלה מכמש, מצפה דני, נווה ארז, מצפה חגית, שדה יהונתן, נחלת צבי, וחוות דרור (כאשר מדברים על גוש מכמש לרוב מתכוונים למעלה מכמש, מצפה דני ונווה ארז).

היישוב הראשון שהוקם במקום היה מעלה מכמש ובסך הכול, מתגוררות בגוש כ־357 משפחות.

קטגוריה:גושי התיישבות
קטגוריה:מחוז יהודה ושומרון
קטגוריה:התנחלויות ביהודה ושומרון
טיגון במחבת

ב[[נקניקיות טיגון במחבת ניתן לעשות שימוש בשומן המובנה של הבשר.]]
טיגון במחבת של קלחי תירס
טיגון נקניקיות בשומן עצמי
טיגון במחבת (באנגלית: Pan frying) הוא סוג של טיגון מזון המאופיינת בשימוש במינימום שמן או שומן לבישול (לעומת טיגון רדוד או טיגון עמוק)

== מאפיינים ==

הטיגון המחבת מתבצע בדרך כלל, תוך שימוש בכמות מספקת של שמן/שומן רק לשימון המחבת. במקרה של מזון שמנוני כמו בייקון, ייתכן שלא יהיה צורך בכלל להוסיף שמן או שומנים. כצורת טיגון, הטכניקה מסתמכת על שמן או שומן כתווך להעברת חום ועל טמפרטורה וזמן נכונים, כדי לא לבשל יתר על המידה או לשרוף את האוכל. טיגון במחבת יכול לשמש לשמירה על הלחות במזונות כמו בשר ופירות ים. יש להפוך את האוכל בדרך כלל לפחות פעם אחת, כדי להבטיח ששני הצדדים מבושלים כראוי.

== פרטים ספציפיים ==
טיגון במחבת מתבצע בחום נמוך יותר מאשר הקפצה. הסיבה לכך היא שהמזון לטיגון במחבת - כגון חזה עוף, סטייק, צלעות חזיר או פילה דג - אינו נחתך לחתיכות קטנות לפני הבישול. לכן טיגון מזון כזה דורש חום נמוך יותר, כדי שהחלק החיצוני של המזון לא יתבשל יתר על המידה עד שהחלק הפנימי יגיע לטמפרטורה המתאימה וכן כדי לשמור על מזון במצב לח. עם זאת, השמן תמיד צריך להיות חם מספיק כדי להבטיח שהלחות במזון תוכל לברוח בצורה של אדים. עוצמת האדים היוצאים מונעת מהשמן להיספג במזון.<ref></ref> משתמשים באותה כמות שמן כמו להקפצה - והיא מספיקה כדי לזגג את המחבת.

== כלים ==
[[בשר ברווז מטוגן במחבת]]
כלי בישול רדוד יותר משמש לטיגון במחבת יותר מאשר לטיגון עמוק. עם זאת, שימוש במחבת עמוקה עם כמות קטנה של שמן, חמאה או שומן בייקון מפחית נתזים. כלי בישול צפוף יותר עדיף על מחבת פחות צפופה מכיוון שהמסה הנוספת תשפר את ויסות הטמפרטורה. ניתן להשתמש במחבת חשמלית באופן אנלוגי לטיגון עמוק חשמלי, ולרבים מהמכשירים הללו יש תרמוסטט כדי לשמור על הנוזל (במקרה זה, השמן) בטמפרטורה הרצויה.

== ציפוי בפירורי לחם ==
מזונות לטיגון במחבת מצופים לפעמים בבלילה או בפירורי לחם. הבלילה מורכבת ממרכיבים יבשים כמו קמח או עמילן תירס בשילוב עם נוזלים כמו חלב, מים או משקאות אחרים. הציפוי בפירורי לחם יכול להיות פשוט כמו לאבק את המזון בקמח או, באופן נפוץ יותר, מה שנקרא "הליך הציפוי בפירורי לחם הסטנדרטי", שכולל תחילה גלגול המזון בקמח (יש לדאוג לנער את העודפים), ואז לטבול אותו בביצה טרופה, ולבסוף להעביר אותו לפירורי הלחם (או לצורה אחרת של ציפוי חיצוני). את האוכל מתבלים במלח ופלפל לפני מריחת ציפוי כלשהו. מתן למזון לנוח 15–30 דקות לפני הטיגון כדי לאפשר לציפוי להיצמד למזון בצורה טובה יותר.

== לקריאה נוספת ==
* טִיגוּן
** טיגון בשמן עמוק
** טיגון רדוד
** מחבת טיגון
* טיגון בהקפצה

== קישורים חיצוניים ==

== הערות שוליים ==

קטגוריה:מאכלים מטוגנים
קטגוריה:שיטות בישול
עתודת המוצר

עתודת המוצר (באנגלית: Product Backlog) היא מונח בפיתוח תוכנה זריז המתאר את הרשימה המועדפת של הפונקציונליות (אוסף תכונות או Features) שמוצר צריך לכלול<ref></ref>. לפעמים מכנים את עתודת המוצר גם "רשימת מטלות" (to-do list)<ref></ref>, והיא נחשבת לסוג של תיעוד ("ארטיפקט") במתודולוגיית Scrum לפיתוח תכנה זריז.<ref name=":1"></ref>

בשיטת Scrum, יצירה ותחזוקה רציפות של עתודת המוצר הן חלק מאחריותו של בעל המוצר (Product Owner)<ref></ref>.

עתודת הספרינט (Sprint Backlog) כוללת אלמנטים ספציפיים מתוך עתודת המוצר, שנבחרו לפיתוח בספרינט הנוכחי.<ref name=":0"></ref>

ב-Scrum, קוהרנטיות מוגדרת כמדד ליחסים בין פריטים בעתודת המוצר אשר הופכים אותם לראויים להתייחסות כמכלול.<ref name=":0" />

== מאפיינים עיקריים ==
עתודת המוצר ב-Scrum הוא רשימת תכונות (Features) עם סדר עדיפות, המכילה תיאורים קצרים של כל הפונקציונליות הרצויה במוצר.

בשימוש בשיטת Scrum (או מתודולוגיית פיתוח זריז אחרת), אין צורך לתעד מראש באריכות בתחילת הפרויקט את כל הדרישות כפי שמקובל יותר בשיטות ניהול פרויקטים מסורתיות כגון מודל מפל המים. במקום זאת, צוות ה־Scrum ובעל המוצר שלו יתחילו בדרך כלל בכתיבת כל תכונה רלוונטית שהם יכולים לחשוב עליה, לצורך תיעדוף זריז לעתודת המוצר של הפרויקט. הרשימה הראשונית של התכונות הנדרשות כמעט תמיד מספיקה למאוץ (הספרינט) הראשון בתהליך הפיתוח של Scrum. בשלבים הבאים אפשר להרחיב את עתודת המוצר לאורך מחזור החיים של הפרויקט ולשנות אותה עם התפתחות והעמקת הידע לגבי המוצר ודרישות הלקוח.<ref name=":1" />

עתודת מוצר טיפוסית ב-Scrum כוללת את סוגי הפריטים הבאים:
* תכונות (Features)
* באגים
* עבודה טכנית
* רכישת ידע

== ראו גם ==
* Agility
* פיתוח תוכנה זריז
* Scrum
* Timeboxing

== לקריאה נוספת ==
* Ken Schwaber, [https://books.google.com/books?id=RpYX01XVMksC Agile Project Management with Scrum], Microsoft Press, 2009-11-30, ISBN 978-0-7356-3790-0. (באנגלית)
* קן שוואבר וג'ף סאת'רלנד - [https://scrumguides.org/docs/scrumguide/v2020/2020-Scrum-Guide-US.pdf#zoom=100 The Scrum Guide]

== קישורים חיצוניים ==
* [https://www.scrum.org/ אתר האינטרנט הרשמי של Scrum]
* הנריק קניברג - [https://web.archive.org/web/20080921225708/http://www.crisp.se/henrik.kniberg/ScrumAndXpFromTheTrenches.pdf Scrum and XP from the Trenches]
* [https://www.scrum.org/resources/what-is-a-product-backlog What is a Product Backlog?] - מאתר האינטרנט הרשמי של Scrum

== הערות שוליים ==

2024 03
גבירת חצות

גבירת חצות (באנגלית: Lady Midnight) הוא רומן פנטזיה לנוער מאת קסנדרה קלייר. זהו הספר הראשון בטרילוגיית מיומנויות אפלות. העלילה עוקבת אחר אמה קרסטיירס וג'וליאן בלאקת'ורן בעולם ציידי הצללים, כחמש שנים לאחר עלילת הספר האחרון בסדרת בני הנפילים (עיר של אש שמיימית).

== עלילה ==
אמה קרסטיירס גרה עם משפחת בלקתורן במכון בלוס אנג'לס מאז מותם של הוריה במהלך המלחמה האפלה לפני חמש שנים. גם לאחר שהפכה לציידת צללים מופלאה, היא עדיין חוקרת את הסיבה האמיתית למותם של הוריה, מכיוון שהיא אינה מאמינה כי הם נרצחו על ידי סבסטיאן מורגנשטרן כפי שהמסדר טוען. חקירתה מתקדמת ומביאה אותה לאנשים הקרובים ביותר אליה. באותו הזמן היא מתחילה להתאהב בפרבטאי שלה ג'וליאן אך חוק ציידי הצללים אוסר על פרבטאים להתאהב.

== דמויות ==
אמה קרסטיירס - ציידת צללים מוכשרת במיוחד בת 17. מאז רצח הוריה היא חיה במכון בלוס אנג'לס עם משפחת בלאקת'ורן. יש לה עיניים חומות, שיער בלונדיני ארוך ובהיר ועור חיוור. יש לה צלקת עמוקה בזרועה הימנית שקיבלה בצעירותה לאחר שחיבקה את החרב שלה - 'קורטונה'.

ג'וליאן ("ג'ולס") בלאקת'ורן - הוא צייד צללים בן 17 וחברה הטוב ביותר והפרבטאי של אמה. הוא גר במכון בלוס אנג'לס ולאחר מות אביו, חטיפת אחיו הגדול והגלות של אחותו הבכורה הוא מטפל לבדו בארבעת אחיו הקטנים. הוא מתואר כגבוה ורזה בעל עיניים כחולות-ירוקות ושיער מתולתל בצבע חום כהה.

== ביקורת וקבלה ==

== קישורים חיצוניים ==
[https://www.e-vrit.co.il/Product/6937/מיומנויות_אפלות_1_גבירת_חצות מיומנויות אפלות 1 - גבירת החצות - קסנדרה קלייר באתר עברית]